18 Ha re ntse re etsa boiteko boo, Jehova a ka re fa ‘pelo ea ho mo tseba.’ Ha e le hantle, ke sona seo a ileng a tšepisa hore o tla se etsetsa batlotsuoa selekaneng se secha, ha a ne a re: “Ke tla kenya molao oa ka ka har’a bona, ke o ngole lipelong tsa bona. Ke tla ba Molimo oa bona, ’me e tla ba sechaba sa ka.” Ho thoe’ng ka taba ea ho mo tseba e le kannete? O ile a phaella ka ho re: “Ha ba sa tla hlola ba ruta e mong le e mong motsoalle oa hae le e mong le e mong mor’abo, ba re, ‘Tsebang Jehova!’ etsoe ba tla ntseba kaofela, ho tloha ho e monyenyane ho ea ho e moholo ho bona . . . Etsoe ke tla tšoarela liphoso tsa bona, ’me ha ke sa tla hlola ke hopola libe tsa bona.”—Jer. 31:31-34. *